Document ID: 32009R1291

KOMISSION ASETUS (EU) N:o 1291/2009,
annettu 18 päivänä joulukuuta 2009,
kirjanpitotilojen valinnasta maatilojen tulojen selvittämistä varten
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun neuvoston asetuksen 1217/2009 annettu 30 päivänä marraskuuta 2009 (1), ja erityisesti sen 5 artiklan 4 kohdan, 6 artiklan 5 kohdan ja 7 artiklan 2 kohdan,
sekä katsoo seuraavaa:
(1)
Kirjanpitotilojen valinnasta maatilojen tulojen selvittämistä varten 12 päivänä heinäkuuta 1982 annetussa komission asetuksessa (ETY) N:o 1859/82 (2) vahvistetaan maatilojen taloudellisen koon alaraja sekä kirjanpitotilojen lukumäärä asetuksen (EY) N:o 1217/2009 täytäntöönpanemiseksi.
(2)
Yhteisön maatilatypologiasta 8 päivänä joulukuuta 2008 annetussa komission asetuksessa (EY) N:o 1242/2008 (3) otetaan käyttöön uusi euroina ilmaistava taloudellisen koon määritelmä ja muutetaan eräitä muita maatilatypologian perusteita.
(3)
Neuvoston asetuksella (EY) N:o 1791/2006 (4) tehdyn muutoksen vuoksi Bulgarian ja Romanian piirit olisi otettava huomioon. Asetukseen (ETY) N:o 1859/82 olisi tarkennusten vuoksi tehtävä joitakin lisämuutoksia. Selvyyden vuoksi asetus (ETY) N:o 1859/82 olisi kumottava ja korvattava tällä asetuksella.
(4)
Kirjanpitotilat olisi valittava kussakin piirissä yhdenmukaisella tavalla, ja sen vuoksi olisi annettava yksityiskohtaiset säännöt asetuksen (EY) N:o 1217/2009 maatilojen valintaa koskevien säännösten soveltamisesta.
(5)
Kirjanpitotilat, jotka kuuluvat maatalouden kirjanpidon tietoverkkoon, kuuluvat maatilojen rakennetta koskevien yhteisön tai kansallisten tutkimusten ja maatalouslaskennan seuranta-alaan.
(6)
Valintasuunnitelmien laatimiseksi kutakin tilivuotta varten käytettävissä olevien tietojen ja jäsenvaltioiden maatalouden tilanteen eroavuuksien perusteella on tarpeen, että sovelletaan jäsenvaltion ja jopa piirin mukaan toisistaan poikkeavia taloudellisen koon rajoja.
(7)
Saatu kokemus on osoittanut, että tietoverkon käyttäminen helpottuu, jos piiriä kohden valittujen kirjanpitotilojen lukumäärä saa olla 20 prosenttia vahvistettua määrää suurempi tai pienempi, jos ero ei aiheuta jäsenvaltion kirjanpitotilojen kokonaismäärän alenemista.
(8)
Koska tällaisen toimenpiteen rahoituksen hallinta on vaikeaa, tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi 13 päivänä heinäkuuta 1983 annetussa komission asetuksessa (ETY) N:o 1915/83 (5) rajoitetaan yhteisön rahoitusta saavien, asianmukaisesti täytettyjen maatilailmoitusten jäsenvaltiokohtaista kokonaismäärää. Selkeyden ja johdonmukaisuuden vuoksi tämä pitäisi ottaa huomioon tässä asetuksessa. Kirjapitotilojen piirikohtaisessa lukumäärässä olisi voitava joustaa, jos se ei vaikuta kyseisen jäsenvaltion kirjapitotilojen kokonaismäärään.
(9)
Valintasuunnitelmassa olisi oltava tietyt vähimmäistiedot, jotka ovat tarpeen arvioitaessa, vastaako valintasuunnitelma maatalouden kirjanpidon tietoverkon tavoitteita.
(10)
Valintasuunnitelmaa varten seuranta-ala olisi ositettava asetuksen (EY) N:o 1217/2009 liitteessä lueteltujen piirien sekä asetuksessa (EY) N:o 1242/2008 määriteltyjen tuotantosuuntien ja taloudellisen koon mukaisesti.
(11)
Valintasuunnitelma olisi laadittava ennen sitä vastaavan tilivuoden alkamista ja siten, että se voidaan hyväksyä ennen sen käyttöä kirjanpitotilojen valintaan. Tilivuodeksi 2010 jäsenvaltiot tarvitsevat kuitenkin pidemmän ajan valintasuunnitelman laatimiseen, koska kaikkea tarvittavaa lähdeaineistoa ei ole saatavissa riittävän ajoissa. Tämän vuoksi on aiheellista vahvistaa kyseistä tilivuotta varten valintasuunnitelman tiedoksi antamiselle eri määräaika.
(12)
Koska asetusta (EY) N:o 1242/2008 sovelletaan tilivuodesta 2010, tätä asetusta olisi niinikään sovellettava vuodesta 2010.
(13)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Määritelmät
Tässä asetuksessa tarkoitetaan
a)
’maatilalla’ maatalousyritystä sellaisena kuin se määritellään yhteisön maataloutta koskevien selvitysten ja maatalouslaskentojen yhteydessä;
b)
’typologialla’ asetuksessa (EY) N:o 1242/2008 vahvistettua yhteisön maatilatypologiaa.
2 artikla
Taloudellisen koon alaraja
Asetuksen N:o 1217/2009 5 artiklassa tarkoitettu taloudellisen koon alaraja tilivuonna 2010, joka käsittää 1 päivän tammikuuta 2010 ja 1 päivän heinäkuuta 2010 välisenä aikana alkavan 12 peräkkäisen kuukauden ajanjakson, sekä sitä seuraavina tilivuosina vahvistetaan seuraavasti:
-
:
Belgia
:
25 000 euroa
-
:
Bulgaria
:
2 000 euroa
-
:
Tšekki
:
8 000 euroa
-
:
Tanska
:
15 000 euroa
-
:
Saksa
:
25 000 euroa
-
:
Viro
:
4 000 euroa
-
:
Irlanti
:
4 000 euroa
-
:
Kreikka
:
4 000 euroa
-
:
Espanja
:
4 000 euroa
-
:
Ranska
:
25 000 euroa
-
:
Italia
:
4 000 euroa
-
:
Kypros
:
4 000 euroa
-
:
Latvia
:
4 000 euroa
-
:
Liettua
:
4 000 euroa
-
:
Luxemburg
:
25 000 euroa
-
:
Unkari
:
4 000 euroa
-
:
Malta
:
4 000 euroa
-
:
Alankomaat
:
25 000 euroa
-
:
Itävalta
:
8 000 euroa
-
:
Puola
:
4 000 euroa
-
:
Portugali
:
4 000 euroa
-
:
Romania
:
2 000 euroa
-
:
Slovenia
:
4 000 euroa
-
:
Slovakia
:
15 000 euroa
-
:
Suomi
:
8 000 euroa
-
:
Ruotsi
:
15 000 euroa
-
:
Yhdistynyt kuningaskunta (Pohjois-Irlantia lukuunottamatta)
:
25 000 euroa
-
:
Yhdistynyt kuningaskunta (ainoastaan Pohjois-Irlanti)
:
15 000 euroa.
3 artikla
Kirjanpitotilojen lukumäärä
Kirjanpitotilojen määrä jäsenvaltiota ja piiriä kohden vahvistetaan liitteessä.
Piiriä kohden valittavien kirjanpitotilojen määrä voi olla enintään 20 prosenttia suurempi tai pienempi kuin liitteessä vahvistettu määrä, edellyttäen että ero ei vaikuta jäsenvaltion kirjanpitotilojen kokonaismäärään.
4 artikla
Valintasuunnitelma
Kirjanpitotilojen valintasuunnitelman avulla on varmistettava, että kirjanpitotilat muodostavat edustavan otoksen.
Valintasuunnitelma käsittää seuraavat osat:
a)
suunnitelmaa laadittaessa käytetyt perustiedot, jotka ovat seuraavat:
-
maininta tilastollisesta lähdeaineistosta,
-
yksityiskohtaiset säännöt seuranta-alan osituksesta asetuksen (EY) N:o 1217/2009 liitteessä lueteltujen piirien mukaisesti, maatilatypologiassa määritellyt tuotantosuunnat ja taloudelliset koot,
-
yksityiskohtaiset säännöt valittujen tilojen määrän vahvistamisesta kussakin ositteessa,
-
kirjanpitotilojen valintaa koskevat yksityiskohtaiset säännöt;
b)
seuranta-alan kirjanpitotilojen jako typologiassa määriteltyjen tuotantosuuntien ja taloudellisten kokoluokkien mukaisesti (ainakin pääasiallisen suuntautumisen mukaan), ja
c)
kussakin ositteessa valittavien kirjanpitotilojen lukumäärä.
5 artikla
Tiedoksiannot
Jäsenvaltioiden on kunakin vuonna annettava komissiolle tiedoksi 4 artiklassa tarkoitettu valintasuunnitelmansa viimeistään kaksi kuukautta ennen sen tilivuoden alkamista, jota se koskee.
Tilivuoden 2010 osalta suunnitelma on kuitenkin annettava tiedoksi viimeistään kuukautta ennen tilivuoden alkamista.
Tiedoksiannot on tehtävä sähköisesti käyttäen tietojärjestelmiä, jotka komissio tai jäsenvaltiot ovat saattaneet toimivaltaisten viranomaisten käyttöön.
Tiedoksi annettavien tietojen muodon ja sisällön on oltava jäsenvaltioille tietojärjestelmien kautta käyttöön saatettujen mallien mukaisia. Nämä mallit ja käytettävät menetelmät mukautetaan ja päivitetään sen jälkeen, kun maatalouden kirjanpidon tietoverkkoa käsittelevälle yhteisön komitealle on ilmoitettu asiasta.
Tiedoksiantoja koskevat tiedot sisällytetään ja päivitetään tietojärjestelmiin jäsenvaltion toimivaltaisen viranomaisten vastuulla kyseisten viranomaisten myöntämien käyttöoikeuksien mukaisesti.
6 artikla
Kumoaminen
Kumotaan asetus (ETY) N:o 1859/82 30 päivästä kesäkuuta 2010.
Viittauksia kumottuun asetukseen pidetään viittauksina tähän asetukseen.
7 artikla
Voimaantulo ja soveltaminen
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan tilivuodesta 2010.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 2009.

Labels: 18
19
6